Park prirode Dragišnica i Komarnica
<s>Park prirode Dragišnica i Komarnica nalazi se na krajnjem sjeverozapadu Opštine Šavnik i graniči se sa Nacionalnim parkom Durmitor, Crna Gora.</s><s>Ukupna površina parka iznosi 2.994,00 ha.</s><s>Za potrebe upravljanja parkom osnovano je Društva sa ograničenom odgovornošću "Park prirode Dragišnica i Komarnica" - Šavnik.</s>

<s>Područje Parka prirode smješteno je u planinskom području u kome dominiraju razuđene, često duboke forme reljefa sa niskim, srednjim i visokim planinama i grebenima, kanjonskim dolinama i klisurama.</s><s>Najniža tačka je u samom kanjonu, sa nadmorskom visinom od 651  mnv, dok najviša tačka predstavlja vrh Ogorjeli krš sa nadmorskom visinom od 1.998 mnv.</s><s>Rijeke u Parku prirode, Komarnica i Grabovica koje su bogate potočnom pastrmkom i lipljenom, ističu se visokom očuvanošću i značajem za stabilnost vodnog režima i bilansa.</s>

<s>U pogledu bogatstva i raznovrsnosti šuma, prisutne su sljedeće šumske vrste: hrasta, crnog graba, crnog jasena, bukve, jele, klekovine bora krivulja.</s><s>Značajno je i prisustvo gljiva (registrovano je 65 vrsta).</s><s>U tim šumama Parka prirode svoje mjesto su našli su mrki medvjed, divlja svinja, sivi vuk, divokoza, srna, lisica, zec, kuna i jazavac.</s>

<s>Komarnica 
Rijeka Komarnica je dio 120 km dugog riječnog sistema koji se sastoji od pet rijeka: Tušina, Bukovica, Bijela, Komarnica i Piva.</s><s>To je razlog što se Piva naziva „rijeka sa pet imena“.</s><s>Izvire ispod Durmitora i teče pod nazivom Gornja (Mala) Komarnica.</s>

<s>Njen tok prolazi dubokim i vijugavim kanjonom između planina Treskavca i Vojnika.</s><s>U gotovo nenaseljenom području (selo Duži) ulazi u visoki Pivski plato.</s><s>U Dužima je crkva Svetog Save, podignuta 1837. godine, i po arhitekturi se razlikuje od svih ostalih seoskih crkava u okruženju.</s><s>Tu rijeka skreće na sjever, prolazeći pored sela Dubrovsko i Bezuje (bez ujaka).</s><s>U obližnjem selu Doli, 1943. godine ubijeno je više od 500 civila.</s><s>Ova priča je poznata kao „Krvava pivska bajka“.</s><s>Tada je SS divizija „Prinz Eugen“ terorisala lokalno stanovništvo Pive i počinila mnoga zvjerstva.</s><s>Odgovorni su za pogubljenje 522 nedužna civila u Dolima, od čega više od 100 djece.</s><s>Čak je i novorođenče ubijeno bez milosti.</s><s>Tijela su bačena u jame i kompletna akcija ubijanja okončana je za sat vremena.</s>

<s>Ulaskom u duboki kanjon Pive rijeka se ulijeva u novostvorenu akumulaciju Pivsko jezero (prije izgradnje brane Mratinje, u rijeku Pivu).</s>

<s>Kanjon rijeke Komarnice je rijedak kanjon.</s><s>Po svojoj dubini divljine i vodopadima planinskih rijeka, poredi se sa kanjonom rijeke Tare.</s><s>U kanjonu je jedna od najimpresivnijih litica na Durmitoru - 700 m visoka Boljska Greda, koja svojim "S" licem dominira kanjonom.</s>

<s>Kanjon Nevidio 
Kanjon Gornje (Male) Komarnice, pod imenom Nevidio (nikad viđeno) bio je posljednje neistraženo mjesto u Evropi (kanjon koji nije viđen).</s><s>Odolijevao je svim pokušajima osvajanja do prvog avgusta 1965. godine kada je grupa profesionalnih nikšićkih planinara članova PD Javorak, sa ronilačkom opremom, prošla prvi put kroz kanjon.</s><s>Trebalo im je dva dana.</s><s>To je posljednji osvojeni kanjon u Evropi i još uvijek jedno od manje posjećenih mjesta.</s><s>Dugačak je 3  km, sa nizom vodopada, virova i prolaza koje voda pravi.</s><s>Na nekim mjestima Nevidio litice su široke pola metra i visoke 400  m.</s>

<s>Ovaj kanjon je nedostižan običnim turistima, jer je i danas neophodna najbolja obuka i oprema za penjanje (ronilačko odijelo, alpinistička oprema).</s><s>Kanjonom se prolazi u toku jednog dana uz specijalnu opremu, i uz iskusne vodiče.</s><s>Poznat je i po tome što ima neke životinjske i biljne vrste koje su jedinstvene u svijetu.</s>

<s>Reference</s>

<s>Parkovi prirode u Crnoj Gori</s>

